
Da li je maloljetnik obavezan dati ***[zekat](https://pitajucene.com/search/zekat/questions/ "Pretraži pitanja o zekatu")*** na svoj ***[imetak](https://pitajucene.com/search/imetak/questions/ "Pretraži pitanja o imetku")***?


* 
* 
* 
* 
* 
* 
* 

 
Da li je maloljetnik obavezan dati zekat na svoj imetak?

Islamski učenjaci nemaju istovjetan stav o tom pitanju. Malikijska, šafijska i hanbelijska pravna ***[škola](https://pitajucene.com/search/%C5%A1kol/questions/ "Pretraži pitanja o školovanju")*** kaže da je obavezan dati ***[zekat](https://pitajucene.com/search/zekat/questions/ "Pretraži pitanja o zekatu")*** ako njegov ***[imetak](https://pitajucene.com/search/imetak/questions/ "Pretraži pitanja o imetku")*** dostigne nisab, i to je preferirajuće mišljenje. (Vidjeti: *El-Mugni*, 2/622, *El-Medžmu*, 5/182, *Keššaful-kina*, 2/169, *El-Insaf*, 3/4, i *Mevahibul-Dželil*, 2/292.)


Allah, dželle šanuhu, rekao je: **“Uzmi od dobara njihovih zekat da ih njime očistiš i blagoslovljenim ih učiniš…”** (Et-Tevbe, 103.) Ovaj ajet je općeg karaktera i odnosi se na sve one čiji imetak ispuni uvjete za zekat, bez pravljenja razlike između obveznika u tom pogledu. (Vidjeti: *El-Muhalla*, 5/202.)


***[Značenje](https://pitajucene.com/search/zna%C4%8Denje/questions/ "Pretraži pitanja o značenjima")*** ajeta potvrđuje ***[hadis](https://pitajucene.com/search/Hadis/questions/ "Pretraži pitanja o hadisima")*** čija je autentičnost diskutabilna, a u kojem ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kaže: *“Ko se bude brinuo o siročetu koje ima imetak, neka trguje njime, a neka ne dopusti da ga pojede zekat.”* (Tirmizi, sa slabim lancem prenosilaca. Vidjeti: *Ed-Diraja*, str. 249, *Hulasatul-bedril-munir*, 1/292, i *Nasbur-raja*, 2/330.) Slične riječi izgovorio je Omer b. Hattab. (Malik u djelu *El-Muvetta*, 1/251, i Abdurrezzak 4/68.)


Učenjaci hanefijske pravne škole prave razliku između poljoprivrednih plodova i voća i ostalog imetka: obavezuju izdvajanje zekata na poljoprivredne plodove i voće, a ne obavezuju davanje zekata na ostali imetak. (Vidjeti: *Bedaius-sanaia*, 2/4-5, *El-Hidaja*, 1/96, i *Tebjinul-hakaik*, 1/252.)


Seid b. Džubejr i Nehai smatraju da ni u kom slučaju nije obavezno izdvajanje zekata na imetak maloljetnika. (Vidjeti: *Bidajetul-mudžtehid*, 1/245, i *El-Mugni*, 2/622.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


